Holy Motors (ansambel)

Holy Motors on Eesti bänd, kes alustas tegevust 2013. aastal Tallinnas. Sellesse kuuluvad Eliann Tulve (vokaal), Lauri Raus (kitarr), Gert Gutmann (kitarr) ja Caspar Salo (trummid). Žanriliselt võib Holy Motorsi loomingut kirjeldada kui segu shoegaze’ist, Americana’st, tumedast twang’ist, reverb’ist ja dream pop’ist. Bändi nimi tuleneb samanimelisest Leos Caraxi filmist, kuid mitte filmist inspireeritult, vaid sõnapaari kõla tõttu. Algusaegadel kandis bänd mõnda aega Heavenly Motorsi nime. 2014. aastast tegutseb bänd Ameerika Ühendriikide indie-plaadifirma Wharf Cat Records all. Peale Eesti linnade on Holy Motors andnud kontserte Venemaal, Ukrainas, Lätis, Saksamaal, Prantsusmaal, Šveitsis, Hispaanias, Portugalis ja mujal Euroopas ning teinud kontserdireisi Ameerika Ühendriikides, kus ta esines ka muusikafestivalil South by Southwest. Bändi esimene esinemine toimus Tallinnas Sõpruse kinos enne Jim Jarmuschi filmi „Mystery Train“ seanssi. Esimesed kontserdid jäävad 2014. aastasse, kui esineti festivalidel Schilling ja Tallinn Music Week. Samal aastal laaditi ka esimene lugu, demolugu „Lightning Struck“ SoundCloudi. 2015. aastal anti välja esimene kahelooline 7” vinüülsingel „Heavenly Creatures“, 2017. aastal teine vinüülsingel „Sleeprydr“. Bändi esimene täispikk album „Slow Sundown“ ilmus 2018. aastal. Selle produtsent oli Ameerika bändide Merchandise eeslaulja ja produtsent Carson Cox. Loo „Stay the Night“ video saavutas Eesti muusikasaate „Eesti TOP 7“ edetabelis 2. koha. Album „Slow Sundown“ on nimetatud Stereogumi nädalaalbumiks ja Bandcamp Daily päevaalbumiks. 2018. aastal võitis Holy Motors kolmanda astme artistipreemia Tallinn Music Weekil. „Slow Sundown“ (2018) „Horse“ (2020) „Heavenly Creatures“ (2015) „Sleeprydr“ (2017) „Honeymooning“ (2017) „I Will Try“ (2018) „Signs“ (2018) Seksound „Kohalik ja kohatu 4“ (2015) Jaane Tomps (2. september 2014). "Holy Motors – pimeda aja bänd". Müürileht. Vaadatud 22. jaanuaril 2020. "Holy Motors Bandcampi lehel". Bandcamp. Vaadatud 22. jaanuaril 2020. "„A man who leaps his own shadow and walks away alone." – Holy Motors interview". Yestonia.blog.hu. 11. juuli 2016. Vaadatud 22. jaanuaril 2020.[alaline kõdulink] "Holy Motors". Wharf Cat Recordsi koduleht. Vaadatud 22. jaanuaril 2020. Kaspar Viilup (14. veebruar 2018). "Eesti bänd Holy Motors on jõudnud välismaise muusikapressi huviorbiiti". ERRi kultuuriportaal. Vaadatud 22. jaanuaril 2020. "Holy Motorsi demolugu "Lightning Struck"". SoundCloud. Vaadatud 22. jaanuaril 2020. "Album "Slow Sundown"". MusicBrainz. Vaadatud 22. jaanuaril 2020. "Stay the Night". YouTube. 17. juuli 2015. Vaadatud 22. jaanuaril 2020. Tom Breihan (6. veebruar 2018). "Album of The Week: Holy Motors "Slow Sundown"". Stereogum. Vaadatud 22. jaanuaril 2020. Annie Zalesky (9. veebruar 2018). "Album of the Day: Holy Motors, "Slow Sundown"". Bandcamp. Vaadatud 22. jaanuaril 2020. Holy Motors SoundCloudis Holy Motors Instagramis Holy Motors Facebookis Holy Motors Bandcampis Colin Joyce „Estonia’s Holy Motors Write With a Unique Desolation“. Vice.com, 28. november 2017. Steven Arroyo „Holy Motors, „Slow Sundown““. Pitchfork, 14. veebruar 2018. Irene Kivi „Holy Motors salvestas albumi Brooklynis: välismaal ei ole kodus olemisest tekkivaid tülisid“. Sky.ee, 27. märts 2018. Helo Liis Soodla „Holy Motors – „Slow Sundown““. Müürileht, 4. aprill 2018. Sandra Leushina „Intervjuu kollektiiviga Holy Motors“. Häppening, 2. detsember 2018.